CELEX: 62015CN0506
Language: sk
Date: 2015-09-23 00:00:00
Title: Vec C-506/15 P: Odvolanie podané 23. septembra 2015: Španielske kráľovstvo proti rozsudku Všeobecného súdu (piata komora) z 15. júla 2015 vo veci T-561/13, Španielsko/Komisia

16.11.2015   
            
            
               SK
            
            
               Úradný vestník Európskej únie
            
            
               C 381/24
            
         Odvolanie podané 23. septembra 2015: Španielske kráľovstvo proti rozsudku Všeobecného súdu (piata komora) z 15. júla 2015 vo veci T-561/13, Španielsko/Komisia
   (Vec C-506/15 P)
   (2015/C 381/26)
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: M. A. Sampol Pucurull, splnomocnený zástupca)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               v každom prípade vyhovieť odvolaniu a čiastočne zrušiť rozsudok z 15. júla 2015, Španielsko/Komisia (T-561/13, EU:T:2015:496),
            
         
               —
            
            
               čiastočne zrušiť vykonávacie rozhodnutie Komisie 2013/433/EÚ z 13. augusta 2013, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka, v rozsahu, v akom vylučuje výdavky uskutočnené Španielskym kráľovstvom v rámci pomoci z titulu ICHN (Príspevok na kompenzáciu prírodných znevýhodnení) z programu pre rozvoj vidieka 207-2013 autonómnej oblasti Galícia vo výške 7 57  968,97 eura zodpovedajúce rubrike „prírodné znevýhodnenia (opatrenia 211 a 212)“,
            
         
               —
            
            
               v každom prípade zaviazať žalovanú na náhradu trov konania.
            
         
      Odvolacie dôvody a hlavné tvrdenia
   
   
      Prvý dôvod, založený na tom, že Všeobecný súd sa dopustil nesprávneho právneho posúdenia tým, že neposúdil ex offo podstatné formálne porušenia, keďže Európska komisia prijala sporné rozhodnutie po uplynutí primeranej lehoty.
   
      Druhý dôvod, založený na tom, že Všeobecný súd sa dopustil nesprávneho právneho posúdenia týkajúceho sa porušenia článkov 10 a 14 nariadenia Komisie (ES) č. 1675/2006 (1) zo 7. decembra 2006, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka, a článku 35 nariadenia Komisie (ES) č. 796/2004 (2) z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, keďže sa domnieval, že tieto články ukladajú španielskym orgánom povinnosť opätovne spočítať zvieratá počas kontrol uskutočnených na mieste.
   
      (1)  Ú. v. EÚ L 368, s. 74.
   
      (2)  Ú. v. EÚ L 141, s. 18; Mim. vyd. 03/044, s. 243.